OpenLLM-France/wikimedia huggingface dataset:
# Sinagoga de Trondheim

La Sinagoga de Trondheim (en noruec: Synagogen i Trondheim) es troba en la ciutat de Trondheim, a Noruega, i té la distinció de ser la segona sinagoga més septentrional del món (només la sinagoga de Fairbanks, a Alaska està més al nord). La present sinagoga ha servit a la comunitat jueva des de la seva inauguració el 13 d'octubre de 1925. La nova sinagoga va ser construïda per reemplaçar a l'antiga sinagoga de Trondheim, la sinagoga de Santa Jørgensveita, que va ser inaugurada en 1899.

## Referències

* ↑ http://www.dmt.trondheim.no/ Arxivat 2007-07-01 a Wayback Machine.
# Taragoña

Divino Salvador de Taragoña és una parròquia del municipi gallec de Rianxo, a la província de la Corunya.
Limita al nord amb el municipi de Boiro i la parròquia d'Araño, a l'oest amb Boiro, a l'est amb les parròquies d'Asados i Rianxo i al sud amb la ria d'Arousa.
L'any 2015 tenia una població de 2.196 habitants agrupats en 30 entitats de població: A Burata, O Burato, O Campo da Feira, Campos de Pazos, Cartomil, O Castriño, Chorente, Corques, A Coviña, O Cruceiro, A Cruz, Cuvide, Dorna, Fachán, Fonte Susán, A Igrexa, Iñobre, A Laxe, O Monte de Dorna, O Moroso, Ourille, Ourolo, Outeiro, Paradela, Pastoriza, As Pedriñas, A Senra i Té.

## Referències

* ↑ Instituto Galego de Estatística
# Agroindustrial (Santa Maria)

Agroindustrial és un barri de la ciutat brasilera de Santa Maria, Rio Grande do Sul. El barri està situat al districte de Sede.

## Villas

El barri amb les següents villas: Agroindustrial, Agrovila I, Agrovila II, Distrito industrial;

## Galeria de fotos

| Santo Antão Boca do Monte | Santo Antão | Caturrita |
| Boca do Monte | | Nova Santa Marta |
| Boca do Monte | Tancredo Neves / Pinheiro Machado | Juscelino Kubitschek |

## Referències

* ↑ (pt) Llei municipal 72/2009 que estableix la llei per a l'ús i ocupació del sòl, subdivisió, sistema urbà camí perimetral i el municipi de Santa Maria. Arxivat 2016-09-18 a Wayback Machine.
# Setge de Mostar

El Setge de Mostar és una batalla de la Guerra de Bòsnia que es va desenvolupar entre 1992 i 1993 a la localitat de bosnia de Mostar. Va iniciar-se com un conflicte entre l'Exèrcit Popular Iugoslau i l'Exèrcit de la República de Bòsnia i Hercegovina quan aquesta va declarar la seva independència de Iugoslàvia, però va evolucionar quan els bosnians croats i els bosníacs començaren a combatre entre ells en el que es coneix com la Guerra croata-bòsnia. El setge va acabar amb l'ofensiva Neretva '93 i la victòria croata. El conflicte és particularment rellevant per la destrucció del Pont de Stari Most, d'origen medieval el novembre de 1993.

## Referències

* ↑ Madueño, Eugenio; Bru Rovira. «Mostar, el urbicidio». La Vanguardia, 13-08-1994. [Consulta: 4 desembre 2015].
# Vespadelus darlingtoni

Vespadelus darlingtoni és una espècie de ratpenat de la família dels vespertiliònids. És endèmic del sud-est d'Austràlia (Austràlia Meridional, Victòria, Nova Gal·les del Sud, Tasmània i l'illa de Lord Howe). Els seus hàbitats naturals són les selves pluvials, els boscos d'eucaliptus secs o humits, els boscos subalpins i els erms alpins. És una espècie en risc mínim, és a dir, no sembla que hi hagi cap amenaça significativa per a la seva supervivència. Fou anomenat en honor del zoogeògraf estatunidenc Philip Jackson Darlington Jr.

## Reproducció

Les femelles pareixen una sola cria.

## Referències

* ↑ Catalogue of Life Arxivat 2015-06-14 a Wayback Machine. (anglès)
* ↑ Hoye, G. A., Herr, A. i Law, B. S., 2008. Large Forest Bat, Vespadelus darlingtoni. A: S. Van Dyck i R. Strahan (eds), The mammals of Australia. Tercera edició, pp. 562-563. Reed New Holland, Sydney, Nova Gal·les del Sud, Austràlia.
* 1 2 Pennay, M.; Lumsden, L. Vespadelus darlingtoni. UICN 2008. Llista Vermella d'espècies amenaçades de la UICN, edició 2008, consultada el 18 juliol 2014.
* ↑ Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009, p. 99. ISBN 978-0801893049.
Espècies vivents de vespertiliònids :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera · Superfamília: Vespertilionoidea :
Subfamília Antrozoinae :
Subfamília Kerivoulinae :
Subfamília Murininae :
Subfamília Myotinae :
Subfamília Vespertilioninae :
# Bernat Llompart Díaz

Bernat Llompart Díaz (Es Castell, 1936 - 1999) fou un militar i polític menorquí, senador en la VI Legislatura.
Militant del Partit Popular a Menorca, fou regidor des Castell el 1991-1993 i alcalde el 1993-1995. Fou escollit senador per Menorca a les eleccions generals espanyoles de 1996, càrrec que va ocupar fins a la seva mort a causa d'un càncer el 17 de juny de 1999. Fou vocal de la comissió d'Economia i Hisenda i de la Comissió de Defensa del Senat. Fou substituït per Llorenç Cardona Seguí.

## Referències

* ↑ Sessió del Ple del Senat 16 de juny de 1999
* ↑ Fitxa del Senat
# Bourouis

Bourouis (àrab: بورويس, Bū-Rwīs) o Sidi Bou Rouis ou Sidi Bourouis (àrab: سيدي بورويس, Sīdī Bū-Rwīs) és una ciutat de Tunísia a la governació de Siliana, situada uns 21 km al nord-oest de la ciutat de Siliana. La ciutat té més de 10.000 habitants. És capçalera d'una delegació amb una població, segons el cens del 2004, de 17.850 habitants.

## Patrimoni

Propera a la ciutat, a uns 10 km, hi ha el jaciment arqueològic de Zama Minor o Jama, però es troba dins la delegació de Siliana Nord.

## Administració

És el centre de la delegació o mutamadiyya homònima, amb codi geogràfic 24 56 (ISO 3166-2:TN-12), dividida en sis sectors o imades:
* Bourouis Nord (24 56 51)
* Bourouis Sud (24 56 52)
* Ettricha (24 56 53)
* El Abbassi (24 56 54)
* Aïn Achour (24 56 55)
* El Krib Gare (24 56 56)
Al mateix temps, forma una municipalitat o baladiyya (codi geogràfic 24 15).

## Referències

* ↑ المعهد الوطني للإحصاء [Institut Nacional d'Estadística] «المصنف الوطني لترميز الوحدات الإدارية» (en àrab i francès). [Publicacions de l'Institut Nacional d'Estadística]. المعهد الوطني للإحصاء [Institut Nacional d'Estadística] [Tunis], 01-12-2012, pàg. 73-77. ISSN: 1737-7838 [Consulta: 18 agost 2021].
* ↑ المعهد الوطني للإحصاء [Institut Nacional d'Estadística] «المصنف الوطني لترميز الوحدات الإدارية» (en àrab i francès). [Publicacions de l'Institut Nacional d'Estadística]. المعهد الوطني للإحصاء [Institut Nacional d'Estadística] [Tunis], 01-12-2012, pàg. 145. ISSN: 1737-7838 [Consulta: 18 agost 2021].
# Siehe, es hat überwunden der Löwe, BWV 219

Siehe, es hat überwunden der Löwe, BWV 219 (Vegeu, el lleó ha triomfat) és una cantata – atribuïda inicialment a Johann Sebastian Bach– per al dia de Sant Miquel. D'autor desconegut, la música de Georg Philipp Telemann. En el catàleg de Bach correspon a 219/Anh. III 157.

## Discografia seleccionada

* The Apocryphal Bach Cantatas BWV 217-222. Wolfgang Helbich, Steintor Barock Bremen, Alsfelder Vokalensemble, Johanna Koslowsky, Kai Wessel, Philip Langshaw. (CPO), 1992.

## Referències

* ↑ Daniel S. Vega Cernuda. “Bach. Repertorio completo de la música vocal”. Cátedra, Barcelona, 2004

## Bibliografia

* Daniel S. Vega Cernuda. “Bach. Repertorio completo de la música vocal”. Cátedra, Barcelona, 2004.
* Alfred Dürr. “The Cantatas of J. S. Bach”. Oxford University Press, Oxford, 2005.

## Enllaços externs

* Bach Cantatas Website
* J.S. Bach Home Page Arxivat 2016-03-04 a Wayback Machine.
# Taller el Didal

El Taller el Didal és una obra de Sant Pere Pescador (Alt Empordà) inclosa a l'Inventari del Patrimoni Arquitectònic de Catalunya. Situada dins del nucli urbà de la població de Sant Pere Pescador, al sud de l'antic nucli medieval. Forma cantonada amb els carrers del Doctor Vidal Geli i del Príncep.

## Descripció

Edifici cantoner de planta rectangular, format per tres crugies perpendiculars a la façana, amb la coberta a dues vessants. Està distribuït en planta baixa i pis, amb un petit altell a la part posterior. La façana principal presenta tres obertures rectangulars a la planta baixa, i quatre finestres d'arc de mig punt, al centre de la primera planta, amb barana de ferro. La façana està rematada amb una cornisa decorada, coberta amb un voladís d'obra. A nivell decoratiu hi ha un escut metàl·lic i dues franges motllurades. De la façana lateral, destaquen les quatre finestres circulars del primer pis. El parament de la façana principal presenta un sòcol de pedra desbastada, amb la crugia central bastida amb maons i les laterals arrebossades i pintades de blanc. El sòcol de pedra es repeteix a la façana lateral.

## Referències

* 1 2 «Taller el Didal». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 21 octubre 2017].
# Wikia Search

Wikia Search va ser un motor de cerca de codi obert i part de Wikia (originalment Wikicities) operat per Wikia, Inc., una empresa fundada als finals del 2004 per Jimmy Wales i Angela Beesley. La versió "alpha pública" va ser publicada al 7 de gener del 2008. Aquesta versió del cercador posada en funcionament va ser durament criticada per moltes publicacions tradicionals.

## Referències

* ↑ «The Book Stops Here». Wired News, 13-03-2005. [Consulta: 1r agost 2007].
* ↑ L'alpha pública de Wikia Search
* ↑ «Wikipedia founder's search engine gets bad reviews», 07-01-2008. Arxivat de l'original el 2012-06-05. [Consulta: 7 gener 2008].
* ↑ «Critics Wallop Wikia». Business Week, 08-01-2008. [Consulta: 10 gener 2008].

## Enllaços externs

* Wikia Search Arxivat 2016-12-28 a Wayback Machine.
* (català) Web d'informació Arxivat 2008-01-10 a Wayback Machine.
# Albert López Sabater

Albert López Sabater ha estat practicant de l'halterofília i del submarinisme, i president de la Federació Catalana d'Activitats Subaquàtiques.
Com a destacat practicant de l'halterofília durant la seva joventut va ser vicepresident de la primera junta directiva de la Federació Catalana el 1967 sota la presidència de Jaume Figueras. Posteriorment, entre 1973 i 1974 va ser president en funcions i el 1977 va formar part de la junta directiva de la Federació Espanyola d'Halterofília. El 26 de novembre de 1970 va ser nomenat president de la Federació Catalana d'Activitats Subaquàtiques per la Delegación Nacional de Educación Física y Deportes càrrec que ocupà fins al 1972. Era soci del Centre de Recuperació i Investigacions Submarines de Barcelona (CRIS) i practicant de l'escafandrisme, va ser director de l'Escola Oficial d'aquesta especialitat del submarinisme a finals dels anys 60.

## Referències

* ↑ «Nomenament com a president de la FC d'Activitats Subaquàtiques». La Vanguardia [Consulta: 10 novembre 2014].
* ↑ Gallen Utset, Carles. Les Federacions Esportives catalanes i els seus presidents. Barcelona: UFEC, 2013. ISBN Gi.1233-2013.
# Setge de Mértola

El setge de Mértola, del 15 d'agost de 1144 fou una de les batalles de la Revolta contra els almoràvits.

## El setge

El 15 d'agost de 1144 un destacament de 60 muriduns partidaris de Abu l-Kasim Ahmad ibn Husayn ibn Qassi manats per Ibn al-Kabila, va sorprendre per engany la fortalesa de Martulah on es va instal·lar Ibn Kasi sent reconegut imam pels seus partidaris.

## Conseqüències

Dos caps rebels, Ibn Wazir i Ibn Mundhir, se li van unir i va dominar llavors Evora, Beja, Huelva, Niebla i Silves formant un regne amb Abu l-Kasim Ahmad ibn Husayn ibn Qassi com a sobirà amb títol d'imam, començant la Revolta contra els almoràvits, i intenta prendre Isbiliya però és derrotat per Yahya ibn Alí ibn Ghàniya. L'imamat és annexionat el 1145 a l'emirat de Batalyaws. ibn Qassi va anar al Magrib, es va entrevistar amb el califa almohade Abu-Yaqub Yússuf ibn Abd-al-Mumin i va tornar amb tropes que el van ajudar a recuperar el seu regne i el domini de Jerez de la Frontera, Arcos, Ronda i Niebla.

## Referències

* ↑ Rivero, Isabel. Compendio de historia medieval española (en castellà). Ediciones AKAL, 1982, p. 122. ISBN 8470901257.
# Vicenç Vilarrubla i Solsona

Vicenç Vilarrubla i Solsona (1981, la Seu d'Urgell) és un esquiador urgellenc de Bellestar i membre del Club d'esquí de fons Urgellet i Cerdanya (CEFUC). Va competir a la Copa mundial d'esquí de fons FIS Cross-Country World Cup des de l'any 2001. Ha competit a quatre campionats mundials 2003 a 2009 i a dos Jocs Olímpics d'Hivern, Torí 2006 i Vancouver 2010.
Els millors resultats de campionat mundial ha estat la 31a posició a Oberstdorf el 2005 i a la Copa Mundial en 17a posició a Changchun el 2007.

## Referències

* 1 2 «Resultats a les competicions oficials» (en anglès). FIS. [Consulta: 28 febrer 2021].
# Bollycao

Bollycao és un producte de brioixeria industrial orientat al mercat infantil i adolescent de la marca Bimbo (antigament Panrico).[1] La seva forma original era la d'un brioix allargat farcit de xocolata però amb el pas dels anys se n'han anat traient al mercat diferents versions. Aquestes inclouen els Bollycao Mini i els Bollycao amb xocolata de diferents gustos o reforços nutricionals (llet, ferro). Es va treure al mercat el 1975[2] i com altres productes de brioixeria industrial ha utilitzat col·leccions de cromos per atreure els nens.

## Referències

* "Bimbo completa la compra de Panrico y se hace con Donuts y Bollycao" https://www.lavanguardia.com/economia/20160721/403377879588/bimbo-compra-panrico-donuts-bollycao.html
* "Los pastelitos de la EGB: Bollycao, Phoskitos y Pantera Rosa" https://cincodias.elpais.com/cincodias/2015/06/05/sentidos/1433532089_452098.html
# Brown contra el Consell d'Educació

El cas Brown contra el Consell d'Educació de Topeka, 347 O.S. 483 (1954) és una sentència judicial històrica del Tribunal Suprem dels Estats Units, car va declarar que les lleis estatals que establien escoles separades per a estudiants afroamericans i blancs negaven la igualtat d'oportunitats educatives.
El cas es va originar el 1951, quan el districte escolar públic de Topeka, es va negar a inscriure la filla (Linda Brown) del resident negre local Oliver Brown a l'escola més propera a la seva llar, instant-la a anar amb l'autobús cap a una escola primària negra segregada més llunyana. Els Browns i altres dotze famílies negres locals en situacions semblants van presentar una demanda judicial a un tribunal federal dels Estats Units contra el Consell d'Educació de Topeka, al·legant que la seva política de segregació era inconstitucional. Un tribunal de tres jutges del Tribunal de Districte va pronunciar un veredicte contra els Browns, basant-se en el precedent de la decisió del Tribunal Suprem de 1896 al cas Plessy contra Ferguson, en què el Tribunal havia dictaminat que la segregació racial no era en si mateixa, una violació de la clàusula de la Catorzena Esmena de la Constitució per a la igualtat de protecció si les instal·lacions en qüestió eren iguals, una doctrina que es coneixia com a «separats, però iguals».
La sentència Tribunal Suprem dels Estats Units va ser dictada el 17 de maig de 1954, de forma unànime (9-0), per la Cort Warren, i va establir que les «instal·lacions escolars separades són "inherentment desiguals" i argumentava que "separar-los d'altres nens de la mateixa edat i qualificació únicament per motiu de raça, genera un sentiment d'inferioritat quant a la seva posició a la comunitat que pot afectar els cors i les ments d'una manera improbable de revertir". Amb això, el Tribunal Suprem va revocar els precedents existents des del cas Plessy contra Ferguson de 1896. Com a resultat d'aquesta sentència, la segregació racial va passar a ser considerada com una violació de la Clàusula sobre Protecció Igualitària de la Catorzena esmena de la Constitució. Aquesta sentència va obrir el camí per a la integració racial i per al reconeixement dels drets civils per a les persones afroamericanes.

## Referències

* ↑ https://caselaw.findlaw.com/
* ↑ Brown v Board of Education Decision ~ Civil Rights Movement Veterans
# Soperuny

Soperuny és un poble del terme d'Areny de Noguera, situat al vessant oriental de la serra de Sis, en la capçalera de la vall de Cornudella, a la Baixa Ribagorça de l'Aragó. És un lloc deshabitat com Suerri i La Plana, llogarets del mateix municipi, i antigament del terme de Cornudella de Valira. Està a 1.227 metres d'altitud. L'any 1980 tenia encara 32 habitants.
L'església de Sant Martí de Soperuny, que depenia del monestir de Santa Maria d'Alaó, és de base romànica, del segle xii. El temple conserva la volta de canó, a més de tres capelles laterals. També es conserven pintures del segle xviii. El campanar està situat al nord-oest, té tres plantes i és de base quadrangular. Al sud-est es va afegir una sagristia.

## Referències

* 1 2 «Soperuny». Gran Enciclopèdia Catalana. Barcelona: Grup Enciclopèdia Catalana.
* ↑ «Soperuny». Gran Enciclopèdia Catalana. Barcelona: Grup Enciclopèdia Catalana.
* ↑ «Soperuny». Gran Enciclopèdia Catalana. Barcelona: Grup Enciclopèdia Catalana.
* ↑ «Soperuny». Gran Enciclopèdia Catalana. Barcelona: Grup Enciclopèdia Catalana.
* ↑ «Soperuny». Gran Enciclopèdia Catalana. Barcelona: Grup Enciclopèdia Catalana.
* ↑ «Gran Enciclopèdia Aragonesa, Soperuny». Arxivat de l'original el 2016-03-05. [Consulta: 4 octubre 2015].
* ↑ Portal romànic aragonés
# Surikov (cràter)

Surikov és un cràter d'impacte en el planeta Mercuri de 224 km de diàmetre. Porta el nom del pintor rus Vassili Súrikov (1848-1916), i el seu nom va ser aprovat per la Unió Astronòmica Internacional el 1979.

## Referències

* ↑ «Surikov». Gazetteer of Planetary Nomenclature. United States Geological Survey, 14-10-2016. [Consulta: 31 maig 2017].

## Vegeu també

* Llista de cràters de Mercuri
# White Rabbit

White Rabbit és una cançó de rock psicodèlic escrita per la cantant Grace Slick l'any 1966. Original de la primera formació de la compositora, The Great Society, foren els Jefferson Airplane els qui la feren famosa, després d'incorporar a la cantant i també al seu tema, que la publicaren dins l'àlbum Surrealistic Pillow (1967). La cançó tingué presència al Festival de Woodstock del 1969 de mans, o de la veu, de Janis Joplin, del que es pot trobar el seu directe.
Va ser llançat com a senzill i es va convertir en el segon èxit de la banda en el top 10, arribant al número vuit del Billboard Hot 100. La cançó va ocupar el lloc número 478 a la llista de Rolling Stone de les 500 millors cançons de tots els temps.
"White Rabbit" va ser escrita i interpretada per Grace Slick mentre encara estava amb The Great Society. Aleshores, Slick va deixar The Great Society per unir-se a Jefferson Airplane per substituir la seva cantant, Signe Toly Anderson (que va deixar la banda per donar a llum al seu fill). El primer àlbum que Slick va gravar amb Jefferson Airplane va ser Surrealistic Pillow, i Slick va proporcionar dues cançons del seu grup anterior: la seva pròpia "White Rabbit" i "Somebody to Love", escrita pel seu cunyat Darby Slick i gravada sota el títol. "Someone to Love" de la Great Society. La versió de "White Rabbit" de la Great Society era molt més llarga que la versió més agressiva de Jefferson Airplane. Ambdues cançons es van convertir en els 10 millors èxits de Jefferson Airplane i des de llavors s'han associat amb aquesta banda.

## Referències

* ↑ «Top 100 Music Hits, Top 100 Music Charts, Top 100 Songs & The Hot 100». Arxivat de l'original el 13 juliol 2014. [Consulta: 8 juliol 2011].
* ↑ «The RS 500 Greatest Songs of All Time». Rolling Stone. December 9, 2004. Arxivat de l'original el June 22, 2008.
* ↑ «Darby Slick Puts Original Lyrics Up For Sale», 26-03-2014. Arxivat de l'original el 4 febrer 2015. [Consulta: 3 febrer 2015].
* ↑ «Billboard – Jefferson Airplane». Arxivat de l'original el 1 setembre 2015. [Consulta: 31 gener 2015].
* ↑ Got a revolution!:the turbulent flight of Jefferson Airplane. Atria, 2003, p. 113. ISBN 0-671-03403-0 [Consulta: 30 abril 2011].
# Albert Luig

Albert Luig (Brussel·les, 20 de gener de 1906 - 30 d'abril de 1942) va ser un compositor alemany de música electrònica.
Albert Luig va néixer a Brussel·les de pares alemanys. Després de la fi de la Primera Guerra Mundial, la família va haver d'abandonar Bèlgica i es va traslladar a Aquisgrà, on Albert Luig va acabar els seus dies escolars. Després estudia a la Universitat de Música de Colònia amb Philipp Jarnach (composició), Lazzaro Uzielli (piano) i Hermann Abendroth (direcció). Albert Luig va acabar els seus estudis el 1933 i va tornar per primera vegada a Aquisgrà, on va dirigir una orquestra de cambra regional. Un any després es va traslladar a Berlín i va treballar com a director musical a la plantilla general de la Joventut Hitleriana, Albert Luig va acabar aquesta tasca el 1936 per tal de concentrar-se en la seva carrera com a compositor. En els anys següents va crear obres d'orquestra i de cambra per a la sala de concerts, però Albert Luig es va centrar en la composició de la música de cinema. Va establir diverses pel·lícules documentals i de naturalesa de la UFA. Al començament de la Segona Guerra Mundial, Albert Luig va exercir de chauffeur per a la Wehrmacht. Com a part d'aquesta activitat, Albert Luig va morir en un accident de cotxe.

## Referències

* ↑ Zimmermann, Reinhold (1952). Albert Luig zum Gedenken. In: Zeitschrift für Neue Musik, 113. Jahrgang, Seiten 281–282
* ↑ https://www.tobias-broeker.de/rare-manuscripts/g-l/luig-albert/ Arxivat 2020-09-19 a Wayback Machine.
# Vicenç de Lleó

Vicenç de Lleó (mort a Lleó, 554 o 555), va ésser un monjo benedictí, abat del monestir de San Clodio de Lleó. És venerat com a sant per diverses confessions cristianes.
Vicent, ja abat de San Clodio, es va significar en la lluita contra l'heretgia arriana. Durant una invasió de sueus arrians, comandats per Recià, aquest van atacar el monestir, que era a la rodalia de Lleó, i van detenir-ne l'abat. Torturat, va mantenir la seva posició envers l'heretgia i va ésser condemnat, essent mort d'un cop d'espasa al cap.
Dos dies després, també van ésser morts el prior del monestir, Ramir, i dotze monjos que van restar, mentre que la resta de la comunitat va fugir.
Les seves restes van ser enterrades al monestir, però amb el temps es van perdre, llevat de les de Vicenç i Ramir. Les de Vicenç van ésser traslladades, quan la invasió musulmana, a la catedral d'Oviedo, on es dipositaren en una arca d'argent, avui a la Cámara Santa.

## Referències

* ↑ Diversos autors. España sagrada (en castellà). Marin, 1784, p. 363.
* ↑ Els que van fugir a Galícia, hi fundaren el monestir de San Clodio de Rivadavia.

## Vegeu també

* Ramir de Lleó i companys màrtirs

## Bibliografia

* Joaquín Lorenzo Villanueva. Año christiano de España. Madrid: Imprenta Real, 1792. "San Ramiro y sus compañeros", p. 345-347.
# Borrissol

«Borrissol» té aquests significats:
* Borrissol o Arenaria serpyllifolia, espècie de planta amb flors del gènere Arenaria
* Borrissol o Stellaria media, planta
* Borrissol o pelussa, acumulacions de fibres tèxtils i altres materials, que normalment es troben a la roba i al voltant de la mateixa
* Borrissol o borra, acumulació de materials que es forma sota el mobiliari i en cantons que no són netejats regularment, fet de pèls, pelussa, pell morta, teranyines, pols, que es mantenen junts
* Borrissol del melic, acumulació de fibres al melic